stanford-oval/wikipedia huggingface dataset:
Maia (mytologia)

Hermes ja Maia, yksityiskohta attikalaisesta punakuvioamforasta, noin 500 eaa.
Maia (m.kreik. Μαῖα) oli kreikkalaisessa mytologiassa vanhin plejadeista, Atlaan ja Pleionen tyttäristä. Hän asui sisariensa kanssa Kyllenen vuorella Arkadiassa, ja heitä kutsutaankin joskus vuorinymfeiksi, oreadeiksi. Maian kerrottiin olleen vanhin, kaunein ja ujoin sisaruksista.
Zeus saattoi Maian raskaaksi, ja tämä synnytti hänelle salaa luolassaan pojan, Hermeen. Maian kapaloitua tämän ja nukahdettua Hermes ryömi tiehensä Thessaliaan, jossa hän yön laskeuduttua ensimmäiseksi varasti Apollonin karjaa ja sen jälkeen keksi lyyran. Näkijänlahjojensa avulla Apollon löysi lopulta varkaan, mutta Maia ei voinut uskoa syytöstä, että hänen poikansa olisi varas. Apollon kutsui Zeuksen paikalle, joka kehotti palauttamaan karjan, mutta lopulta Apollon ihastui lyyraan niin, että vaihtoi varastetun karjansa siihen.
Myöhemmin Maia huolehti myös Arkaan kasvattamisesta suojellakseen lasta Heralta. Zeus oli aiemmin muuttanut lapsen äidin Kalliston karhuksi, mutta Hera oli pyytänyt Artemista kaatamaan karhun. Kalliston kuoltua Zeus vei lapsen Maian hoidettavaksi.
Sen jälkeen kun Atlas oli joutunut kannattelemaan taivasta hartioillaan, Orion alkoi jahdata tämän tyttäriä, myös Maiaa. Zeus muutti heidät ensin kyyhkysiksi ja sittemmin tähdiksi tyynnytelläkseen heidän isäänsä. Orionin tähdistön sanotaan edelleen jahtaavan heitä läpi öisen taivaan.
Willow (Taylor Swiftin kappale)

| ”Willow” Taylor Swift |
| --- | --- | --- |

Singlen tiedot
 Albumilta: Evermore
 Äänitetty : 2020
 Studio : Kitty Committee (Los Angeles, Kalifornia)   Long Pond (Hudson Valley, New York)
 Julkaistu: 11. joulukuuta 2020
 Formaatti: digitaalinen, suoratoisto
 Tekijä(t): Taylor Swift, Aaron Dessner
 Tuottaja(t): Aaron Dessner
 Tyylilaji: folk
 Kesto: 03.34
 Levy-yhtiö: Republic Records
Listasijoitukset
  1.    3.
Taylor Swiftin muut singlet
| ”The 1” 2020 | ”Willow” 2020 | ”No Body, No Crime” 2021 |
Willow on yhdysvaltalaisen laulaja-lauluntekijä Taylor Swiftin kappale vuodelta 2020. Sen ovat säveltäneet Swift ja Aaron Dessner. Dessner toimii myös kappaleen tuottajana.
Kappale julkaistiin Swiftin Evermore-albumilla 11. joulukuuta 2020. ”Willow” on albumin ensimmäinen single. Se nousi Yhdysvalloissa Billboard 100 -singlelistan kärkeen.
Julkaisu ja kaupallinen menestys

”Willow” julkaistiin Evermore-albumilla 11. joulukuuta 2020. Kappale on albumin ensimmäinen single. Kappaleen musiikkivideo julkaistiin samaan aikaan albumin kanssa. Musiikkivideo on jatkoa Swiftin edellisen musiikkivideon ”Cardigan” tarinalle. Swift ohjasi videon itse.
Kappaleesta julkaistiin useita remix-versioita. Ruotsalainen tuottaja Elvira teki ”Dancing With Version” -nimisen remixin. Neljä eri versiota koottiin remix-EP:lle Willow: The Witch Collection. ”90s Trend Remix” -niminen versio julkaistiin kesäkuussa 2021 samoihin aikoihin albumin vinyylipainoksen kanssa.
”Willow” nousi Yhdysvalloissa suoraan Billboard Hot 100 -singlelistan kärkeen. Se ei kuitenkaan saanut pitkäaikaista menestystä ja putosi toisella viikolla sijalle 38. Kappale nousi listaykköseksi myös Kanadassa, Australiassa ja Singaporessa. Isossa-Britanniassa se oli listasijalla 3.
Live-esitykset

Swift, Dessner ja Swiftin toinen tuottaja Jack Antonoff esittivät vuoden 2021 Grammy-gaalassa kolmen kappaleen medleyn, johon kuuluivat kappaleet ”Cardigan”, ”August” ja ”Willow”. ”Willow” on osa Swiftin kiertueen The Eras Tour vakituista ohjelmistoa ja mukana konserttielokuvassa Taylor Swift: The Eras Tour.
Singlen kappaleet

| Willow (digitaalinen single) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Willow | Taylor Swift, Aaron Dessner | Dessner | 3.34 |  |  |  |  |  |
| Willow: The Witch Collection (digitaalinen, suoratoisto) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Willow | Swift, Dessner | Dessner | 3.34 |  |  |  |  |  |
| 2. | Willow (Dancing Witch Version) [Elvira Remix] | Swift, Dessner | Dessner, Elvira | 3.04 |  |  |  |  |  |
| 3. | Willow (Lonely Witch Version) | Swift, Dessner | Dessner | 3.04 |  |  |  |  |  |
| 4. | Willow (Moonlit Witch Version) | Swift, Dessner | Dessner | 3.28 |  |  |  |  |  |
| Willow (90’s Trend Remix) (digitaalinen, suoratoisto) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Willow | Swift, Dessner | Dessner | 3.45 |  |  |  |  |  |
Listasijoitukset

| Maa ja lista | Korkein sija |
| --- | --- |
 Alankomaat (Single Top 100): 49
 Alankomaat (Nederlandse Top 40): 30
 Australia (ARIA Charts): 1
 Belgia(Ultratop Flanders): 17
 Espanja (PROMUSICAE): 53
 Irlanti (IRMA): 3
 Islanti(Plötutíðindi): 37
 Iso-Britannia (Britannian singlelista): 3
 Italia (FIMI): 70
 Itävalta (Ö3 Austria Top 40): 30
 Kanada (Canadian Hot 100): 1
 Kreikka (ulkomaiset singlet): 20
 Kroatia (Billboard): 9
 Libanon (Top 20): 16
 Liettua (AGATA): 25
 Portugali (AFP, 2023): 20
 Ranska (SNEP): 111
 Ruotsi (Sverigetopplistan): 67
 Saksa (Gfk, Offizielle Top 100): 46
 Singapore (RIAS, Top Digital, 2023): 1
 Slovakia (Singles Digitál Top 100): 50
 Sveitsi (Hitparade): 21
 Tsekki (Singles Top 100): 53
 Unkari (Mahasz): 9
 Uusi-Seelanti (Recorded Music NZ): 3
 Yhdysvallat (Billboard Hot 100): 1
Myyntipalkinnot

| Maa | Sertifikaatti | Myöntäjä |
| --- | --- | --- |
|  Australia | 4x platinaa | Australian Recording Industry Association |
|  Brasilia | timanttilevy | Pro-Música Brasil |
|  Espanja | platinaa | Productores de Música de España |
|  Iso-Britannia | platinaa | British Phonographic Industry |
|  Italia | kultaa | Federazione Industria Musicale Italiana |
|  Kanada | platinaa | Music Canada |
|  Norja | kultaa | IFPI Norge |
|  Tanska | kultaa | IFPI Danmark |
|  Yhdysvallat | platinaa | Recording Industry Association of America |
Aiheesta muualla

Willow-kappaleen musiikkivideo
Megara (mytologia)

Megara (m.kreik. Μεγάρα) oli kreikkalaisessa mytologiassa Theban kuninkaan Kreonin vanhin tytär. Kreon antoi hänet puolisoksi Herakleelle, koska tämä oli taistellut urheasti Theban puolesta.
Tästä eteenpäin lähteet ovat hyvin erimielisiä. Herakleen ja Megaran lasten lukumäärä vaihtelee kahdesta kahdeksaan. Joidenkin lähteiden mukaan Herakles tappoi sekä Megaran että lapsensa Heran lähettämässä hulluudenpuuskassa, joka on aiheena muun muassa Euripideen tragediassa Herakles. Toisten mukaan Herakles tappoi ainoastaan lapsensa, ja suoritettuaan myöhemmin sovitustyönä kaikki kaksitoista tehtäväänsä hän palasi Thebaan ja antoi vaimonsa Megaran puolisoksi veljenpojalleen Iolaokselle. Nämä saivat myöhemmin tyttären nimeltä Leipefilene.
Epeios

Epeios (m.kreik. Έπειός, lat. Epeius) oli kreikkalaisessa mytologiassa kahden mieshahmon nimi:
Epeios, Panopeuksen poika

Epeios oli Troijan sodassa kreikkalaisten puolella taistellut sotilas ja Panopeuksen poika. Patrokloksen muistokisoissa hän osallistui nyrkkeilykisaan Euryalosta vastaan ja voitti ottelun. Myöhemmin Akhilleuksen muistokisoissa hän otteli tasapeliin Akamasta, Theseuksen poikaa, vastaan.
Epeios tunnetaan kuitenkin erityisesti Troijan puuhevosen rakentajana. Tässä häntä auttoi Odysseus, joka oli saanut unessa kehotuksen Pallas Athenelta tehdä niin. Hevosen salaluukun mekanismi oli niin erikoinen, että ainoastaan Epeios osasi sen avata. Epeioksen on kerrottu myös olleen itse hevosen sisässä, kun se vietiin sisään Troijaan.
Paluumatkalla sodasta hän päättyi Italiaan, ja versiosta riippuen perusti joko Metapontionin tai Pisan kaupungin.
Argoksen temppelissä oli kaksi vanhaa Epeioksen tekemiksi uskottuja puista veistosta, jotka esittivät Afroditeä ja Hermestä.
Epeios, Eliin kuningas

Epeios oli Eliin kuningas Endymionin poika. Hänen isänsä kutsui hänet ja hänen kaksi veljeään, Aitoloksen ja Paionin, juoksukilpailuun määrätäkseen seuraajansa tuloksen perusteella. Epeios voitti kilpailun ja seurasi isäänsä Eliin hallitsijana.
Aiheesta muualla

Kuvia tai muita tiedostoja aiheesta Epeios Wikimedia Commonsissa
Agamemnon, Talthybios ja Epeios, reliefi Samothrakelta, noin 560 eaa.
Kiinankuusi

| Kiinankuusi |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Havupuut Pinophytina
Luokka::  Havupuut Pinopsida
Lahko::  Pinales
Heimo::  Mäntykasvit Pinaceae
Suku::  Kuuset Picea
Laji::  asperata
Kaksiosainen nimi
 Picea asperata  Mast. 
Katso myös
   Kiinankuusi Wikispeciesissä   Kiinankuusi Commonsissa 
Infobox OKNimi-testi OKIUCN-testi OK: 
Kiinankuusi (Picea asperata) on kuusien sukuun (n. 35 lajia) kuuluva ainavihanta puu. Kiinankuusella on tummansinertävänvihreät neulaset, jotka muistuttavat hopeakuusen neulasia. Hopeakuusella on oksanhaarojen kärkisilmut lyhyempiä, ja kävyt pienempiä ja pehmeäsuomuisia, mutta kiinankuusella kärkisilmut ovat jopa 12 mm ja käpysuomut kovia.
Puu voi kasvaa yli 15 metriä korkeaksi ja kuori on tummanpunertavanharmaa. Alemmat haarat ovat pitkät ja alaspäin kaartuvat, ja ylemmät voivat kaareutua ylöspäin. Laji on kotoisin Etelä-Kiinan vuorilta. Se menestyy ainakin Etelä-Suomessa hyvin.
Aiheesta muualla

Arboretum Mustila: Kiinankuusi (Picea asperata) (Arkistoitu – Internet Archive)
iNaturalist: Picea asperata
Global Biodiversity Information Facility (GBIF): Picea asperata (englanniksi)
Centre for Agriculture and Biosciences International (CABI): Picea asperata (dragon spruce) (englanniksi)
Flora of China: Picea asperata (englanniksi)
The Plant List: Picea asperata (englanniksi)
Tracy Caldwell Dyson

| Tracy Caldwell |
| --- | --- |

Henkilötiedot
Syntynyt: 14. elokuuta 1969 Arcadia, Kalifornia
Kansalaisuus:  yhdysvaltalainen
Ammatti:  fyysikko
Ura
Tyyppi:  NASAn astronautti
Aika avaruudessa:  188 vuorokautta 19 tuntia 14 minuuttia
Lennot

:  STS-118
 
Sojuz TMA-18:  Sojuz TMA-18
 
:  Retkikunta 23
 
:  Retkikunta 24
 
Tracy Ellen Caldwell (s. 14. elokuuta 1969) on yhdysvaltalainen fyysikko ja astronautti. Hän on kotoisin Arcadiasta, Kalifornian osavaltiosta.
Caldwell suoritti korkeakoulututkintonsa Kalifornian osavaltion yliopistossa vuonna 1993 pääaineenaan kemia. Tohtoritutkinnon hän suoritti Kalifornian yliopistossa vuonna 1997. Caldwell on toiminut myös kemianopettajana valmistellessaan väitöskirjaansa. Hänelle on myönnetty useita kemianalan palkintoja. Caldwellillä on yksityislentäjän lupakirja ja hän osaa sekä viittomakieltä että venäjää.
NASA:n astronautiksi Caldwell valittiin vuonna 1998. STS-118 oli hänen ensimmäinen sukkulalentonsa. Lennolla hän toimi ensimmäisenä tehtäväspesialistina. Aiemmin hän on toiminut muun muassa laitteiston testaajana, sukkulalentoavustajana sekä lennonjohtajana (CAPCOM).
2. huhtikuuta 2010 Caldwell laukaistiin lennolla Sojuz TMA-18 kansainväliselle ISS-avaruusasemalle liittymään sen pitkäkestoisen miehistön, Retkikunta 23:n jäseneksi. Caldwell jatkoi työskentelyään ISS:llä Retkikunta 24:n jäsenenä. Hän palasi Maahan Sojuz TMA-18:lla 25. syyskuuta 2010. Hän on osallistunut kolmelle avaruuskävelylle avaruuskävelyiden kokonaiskeston ollessa 22 tuntia 49 minuuttia.
Vapaa-aikanaan hän harrastaa juoksemista, painonnostoa ja autojen korjaamista. Hän meni marraskuussa 2009 naimisiin George Dysonin kanssa. Hänen nimensä on nykyään avioliiton myötä Tracy Caldwell Dyson.
Aiheesta muualla

Kuvia tai muita tiedostoja aiheesta Tracy Caldwell Dyson Wikimedia Commonsissa
Lentoa STS-118 edeltänyt haastattelu (Arkistoitu – Internet Archive) (11.7.2007) (englanniksi)
Hanhivirran lossi

Hanhivirran lossi vuonna 2015.
Hanhivirran lossi on Enonkoskella seututiellä 471 Hanhivirran yli liikennöivä lossi. Lossi liikennöi tarvittaessa, ja lauttareitin pituus on 189 metriä.
Nykyisin käytössä olevan lossin on rakentanut Uudenkaupungin Työvene Oy, ja se on valmistunut vuonna 1995. Lossin autokannella on tilaa noin 21 autolle ja hyötykuorma on 70 tonnia. Kannen ajoradan hyödyllinen pituus on 35,8 metriä ja leveys 7,8 metriä. Aluksen syväys on 2,6 metriä ja kuivapaino 240 tonnia. Vuosina 2026–2027 lossin hyötykuorma nousee 90 tonniin.
Lossiyhteyden korvaamista sillalla on suunniteltu. Lossin lounaispuolelle rakennettava silta olisi 492 metriä pitkä, mutta sen rakentamisesta ei ollut tehty päätöstä vuoteen 2024 mennessä.
Kulttuuritalo Sandels

Kulttuuritalo Sandels Helsingin Töölössä.
Kulttuuritalo Sandels on Helsingissä Töölöntorin laidalla sijaitseva kulttuuritalo, joka valmistui vuonna 2007. Talossa toimii nuorisotalo, musiikkiopisto, yläaste ja lukio, ja sen pohjakerroksessa on laajat nuorten kokoontumis-, kahvila-, oleskelu- ja kulttuuritilat. Talon opetus- ja nuorisotoiminta on ruotsinkielistä. Niiden lisäksi talossa järjestetään runsaasti yleisölle avoimia kulttuuritapahtumia.
Sandelsin uudisrakennuksen ovat suunnitelleet arkkitehdit Juha Leiviskä ja Rosemarie Schnitzler. Rakennus muodostaa Töölöntorille uuden länsilaidan, ja se liittyy hienovaraisesti Hilding Ekelundin suunnittelemaan 1950-luvulla valmistuneeseen kouluun. Sandels jatkaa Leiviskän aiemmista töistä tuttua abstraktin modernistista linjaa. Rakennuksen kaikkia toimintoja yhdistää avara sisääntulo-, oleskelu- ja ruokailuaula. Katujulkisivun laajat ikkunapinnat korostavat talon julkista ja avointa luonnetta, ja suuret ikkunat liittävät sen valoisat aulatilat Töölöntorin katuelämään.
Talon Gyllenberg-konserttisali on arkisin päiväsaikaan opetustoimen käytössä, mutta muulloin sali on musiikkiopiston ja erilaisten konserttitapahtumien käytössä. Musiikkisali muodostuu kahdesta opetustilasta, joita erottaa siirrettävä väliseinä. Kun tilat on yhdistetty, toinen opetustiloista toimii näyttämönä. Salissa on 245 istuinpaikkaa. Konserttisali on maanalaisissa tiloissa, ja sen seinille on jätetty kallion pintaa näkyviin. Salin parvi on sisääntulokerroksen tasossa, salin takaosa kellarikerroksen ja salin etuosa alemman kellarin tasossa. Salissa on kattoikkunat antamassa luonnonvaloa.
Talon sisustuksen suunnittelusta vastasi sisustusarkkitehti Antti Olin. Rakennukseen liittyy kuvanveistäjä Anna-Kaisa Ant-Wuorisen toteuttama teräksinen taideteos Fuuga, joka on sijoitettu pääosin talon viereiseen tapuliin, mutta teoksen materiaalit ja muodot toistuvat myös taiteilijan tapulin läheisyyteen toteuttamissa porraskaiteissa.
Aiheesta muualla

Kuvia tai muita tiedostoja aiheesta Kulttuuritalo Sandels Wikimedia Commonsissa
Gyllenberg-salin esittely (Arkistoitu – Internet Archive) (ruotsiksi)
Alkyone

Halcyone, Herbert James Draper, 1915
Alkyone tai Halkyone (m.kreik. Ἁλκυόνη, lat. Halcyone) oli kreikkalaisessa mytologiassa tuulten hallitsijan Aioloksen ja Enareten tytär. Hän meni naimisiin Keyksin, Hesperoksen pojan kanssa.
Alkyone ja Keyks elivät onnellisina yhdessä Trakhiissa, jopa niin onnellisina, että he vertasivat itseään Zeukseen ja Heraan. Tämä suututti Zeuksen, ja kun Keyks lähti merelle, jumala iski alukseen vasamallaan tappaen tämän. Keyksin haamu, itse asiassa unien jumala Morfeus ilmestyi Alkyonelle kertoen mitä hänelle oli tapahtunut, ja suruissan Alkyon heittäytyi mereen. Myötätunnosta jumalat muuttivat heidät molemmat jäälinnuiksi (ἁλκυὼν, halkyon); tämä lintu yhdistetään usein kuningaskalastajaan.
Koska Alkyone pesi meren äärellä, tuulen nostama aallokko esti häntä hautomasta muniaan. Hänen isänsä Aiolos pidättäytyi puhaltamasta tuulia viikon ajaksi joka vuosi ennen talvipäivänseisausta, jotta hänen tyttärensä pesintä onnistuisi. Tarina selittää sanan alkuperän termille "jäälinnun päivät" (kreikaksi Halkyonia), joka tarkoittaa ensisijaisesti tätä tyvenen jaksoa, jolloin talvimyrskyjä ei koskaan esiinny, mutta myös yleensäkin rauhallista aikaa.
Alkyone, Atlaksen tytär

Alkyone oli myös Atlaksen ja Pleionen tytär, plejadi. Orionin yritettyä ahdistella sisaruksia, Zeus muutti heidät tähdiksi tyynnytelläkseen heidän isäänsä; heidät voidaan edelleen nähdä taivaalla Seulasten tähtijoukkona.
The Villages (Florida)

| The Villages "Florida's Friendliest Hometown" |
| --- | --- |

Valtio:  Yhdysvallat
Osavaltio:  Florida
Pinta-ala:  
 – Kokonaispinta-ala:  83 km²
 – Maa:  80 km²
 – Josta vettä:  3 km² 
Postinumero:  32159, 32162, 32163, 34731, 34785
 
 https://www.thevillages.com 
Infobox OKVirheellinen NIMI-arvo: 
The Villages on väestönlaskennallinen asuinalue ja yhteisö Floridan osavaltiossa Yhdysvalloissa, jossa saa vakituisesti asua vain yli 55-vuotiaita ihmisiä. Alue sanoo tarjoavansa ikäihmisille täydelliset puitteet onnellisen eläkkeen, sekä loppuelämän viettämiseen.
The Villagesia alettiin rakentamaan 1960-luvulla ja vuosina 2010–2020 se oli Yhdysvaltojen nopeiten kasvava metropolialue. Se koostuu useista naapurustoista ja yhteisöistä, jotka yhdessä muodostavat kylät, villages.
The Villagesissa sijaitsevien asuinrakennusten määrän kehitys vuosien 1984-2015 välisenä aikana.
Historia

The Villagesin rakentaminen alkoi 1960-luvulla, kun michiganilainen bisnesmies Harold Schwartz alkoi investoimaan ja myymään tontteja sekä maa-alueita nykyisen The Villagesin alueelta. 1980-luvulla Schwartzin poika H. Gary Morse liittyi osaksi projektin johtoa, jolloin siitä alettiin suunnitelmallisesti rakentamaan eläkeyhteisöä kattavine palveluineen. Nykyisen nimensä The Villages alue sai vuonna 1992.
1990-luvun alkupuolella The Villagesissa oli kolme golf-kenttää, neljä ravintolaa, sekä teltta, jossa järjestettiin joka ilta tansseja. 2020-luvun The Villagesissa on arviolta 100 tenniskenttää, 100 pickleballkenttää, 81 uima-allasta sekä 54 golfkenttää, joilla on yhteensä 540 reikää, eli alueellisesti eniten reikiä koko maailmassa. Alueen asukkaat kutsuvat The Villagesia "aikuisten Disneylandiksi."
Vuonna 2021 RCLCO valitsi The Villagesin kahdeksannen kerran putkeen vuoden eniten myyväksi rakennetuksi yhteisöksi.
Väestö

1990-luvulla The Villagesissa oli noin 8000 asukasta. Vuosien 2010–2020 välillä The Villagesin väkiluku kasvoi 54.29%. Vuonna 2020 väkiluku oli 79 372 ihmistä ja väestön keski-ikä oli 71.7 vuotta. Väestöstä 98% on valkoisia. Asukkaiden vuositulojen kerkiarvo on 63,841 dollaria.
Vähintään 80 prosentissa The Villagesin kodeista on asuttava ainakin yksi vähintään 55-vuotias henkilö. Alle 19-vuotiaat eivät saa oleskella The Villagesissa ilman lupaa. Esimerkiksi lapsenlapset saavat oleskella alueella vain luvan kanssa, ja silloinkin korkeintaan 30 päivää kalenterivuoden aikana.
Paikallinen media

The Villagesissa toimii lähialueiden, kuten Tampan ja Orlandon radiot ja televisio kanavat, mutta alueella on myös paikallista mediaa.
The Villages News, verkkolehti
The Villages Daily Sun, paikallinen sanomalehti
WVLG radiokanava
Populaarikulttuurissa

Some Kind of Heaven - vuoden 2020 dokumenttielokuva The Villagesista ja sen asukkaista
Jääpallon Allsvenskan-kausi 2005–2006

| Allsvenskan 2005-2006 |
| --- | --- |
Joukkueiden määrä:  16
Ajankohta:  11.11.2005 - 19.3.2006
Mestari:  Edsbyns IF
Toinen sija:  Hammarby IF
Nousseet joukkueet:  BS BolticGöta   Ljusdals BK
Pudonneet joukkueet:  Katrineholm SK   BK Derby, Linköping
Paras maalintekijä:  David Karlsson, Hammarby IF (40)
Alempi sarjataso:  1. Divisioona
  ← 2005 :  2007 → 
Kaudella 2005-2006 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runosarjan eli Elitserienin kakkonen Edsbyns IF ja ykkönen Hammarby IF. Ottelu päättyi Edsbyn 6-2 voittoon.
Sarjataulukko > Allsvenskan - Pohjoislohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Edsbyns IF  | 14 |  13  |  0  |  1   |  101  |  50   | +51 | 26 |
| Sandvikens AIK  | 14 |  9   |  2  |  3   |   80  |  51   | +29 | 20 |
| Broberg/Söderhamn Bandy  | 14 |  8   |  1  |  5   |   64  |  59   | +5 | 17 |
| Hammarby IF  | 14 |  8   |  0  |  6   |   86  |  50   | +36 | 16 |
| Bollnäs GoIF/BF  | 14 |  8   |  0  |  6   |   66  |  70   | -4 | 16 |
| Falu BS  | 14 |  5   |  2  |  7   |   50  |  66   | -16 | 12 |
| IK Sirius  | 14 |  1   |  1  |  12  |   41  |  86   | -45 | 3 |
| Ljusdals BK  | 14 |  1   |  0  |  13  |   53  |  109  | -56 | 2 |
Sarjataulukko > Allsvenskan - Etelälohko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| IFK Vänersborg  | 14 |  12  |  0  |  2   |   86  |  39   | +47 | 24 |
| Västerås SK  | 14 |  10  |  2  |  2   |   70  |  40   | +30 | 22 |
| Villa Lidköping BK  | 14 |  9   |  0  |  5   |   82  |  58   | +24 | 18 |
| Vetlanda BK  | 14 |  8   |  0  |  6   |   75  |  55   | +20 | 16 |
| IFK Motala  | 14 |  5   |  2  |  7   |   61  |  66   | -5 | 12 |
| BS BolticGöta  | 14 |  4   |  2  |  8   |   71  |  75   | -4 | 10 |
| Katrineholm SK  | 14 |  3   |  0  |  11  |   53  |  107  | -54 | 6 |
| BK Derby, Linköping  | 14 |  2   |  0  |  12  |   37  |  95   | -58 | 4 |
Sarjataulukko > Elitserien

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
| Hammarby IF  | 11 |  9   |  1  |  1   |   57  |  33   | +24 | 19 |
| Edsbyns IF  | 11 |  8   |  2  |  1   |   74  |  35   | +39 | 18 |
| Västerås SK  | 11 |  7   |  1  |  3   |   48  |  38   | +10 | 15 |
| Sandvikens AIK  | 11 |  5   |  3  |  3   |   54  |  35   | +19 | 13 |
| IFK Vänersborg  | 11 |  2   |  3  |  6   |   32  |  42   | -10 | 7 |
| Vetlanda BK  | 11 |  3   |  1  |  7   |   38  |  56   | -18 | 7 |
| Villa Lidköping BK  | 11 |  3   |  0  |  8   |   41  |  77   | -36 | 6 |
| Broberg/Söderhamn Bandy  | 11 |  1   |  1  |  9   |   32  |  60   | -28 | 3 |
Sarjataulukko > Superallsvenskan

| Joukkue | O | V | T | H | Maalit | P |
| --- | --- | --- | --- | --- | --- | --- |
| Bollnäs GoIF/BF | 11 | 8 | 1 | 2 | 65 - 41 | 20 |
| Falu BS | 11 | 6 | 4 | 1 | 50 - 34 | 18 |
| IFK Motala | 11 | 5 | 2 | 4 | 44 - 44 | 15 |
| IK Sirius | 11 | 6 | 1 | 4 | 53 - 43 | 14 |
| Ljusdals BK | 11 | 7 | 0 | 4 | 49 - 44 | 14 |
| BS BolticGöta | 11 | 4 | 1 | 6 | 66 - 59 | 11 |
| Katrineholm SK | 11 | 2 | 0 | 9 | 49 - 70 | 5 |
| BK Derby, Linköping | 11 | 1 | 1 | 9 | 29 - 70 | 3 |
Pudotuspelit > Neljännesvälierät

Ensi vaiheessa Elitserienin neljä heikointa ja Superallsvenskanin neljä parasta pelasivat keskenään selvittääkseen paikkaa puolivälieriin Elitserienin neljän parhaan vastustajaksi.
| Joukkue #1 | Voitot | Joukkue #2 | Ottelu 1 | Ottelu 2 |
| --- | --- | --- | --- | --- |
| IFK Motala | 6-6 | Vetlanda BK | 3-2 | 3-4 |
| Falu BS | 9-7 | Villa Lidköping BK | 4-4 | 5-3 |
| IFK Vänersborg | 6-4 | IK Sirius | 5-2 | 1-2 |
| Broberg/Söderhamn Bandy | 12-7 | Bollnäs GoIF/BF | 3-3 | 9-4 |
Pudotuspelit > Puolivälierät

| Joukkue #1 | Voitot | Joukkue #2 | Ottelu 1 | Ottelu 2 | Ottelu 3 |
| --- | --- | --- | --- | --- | --- |
| Edsbyns IF | 3–0 | Falu BS | 9-1 | 8-2 | 7-3 |
| Sandvikens AIK | 3–0 | IFK Vänersborg | 6-1 | 5-4 ja | 6-2 |
| Hammarby IF | 3–0 | IFK Motala | 10-2 | 8-1 | 10-3 |
| Västerås SK | 3–0 | Broberg/Söderhamn Bandy | 4-0 | 4-3 ja | 4-3 |